ผมมีเพศสัมพันธ์กับแฟน ผมประมาณอาทิตย์ที่แล้ว แล้วเค้าหลังผ่านไป 1-2 วันเค้าเริ่มแสบคันที่อวัยวะเพศแล้วเอามือไปเกา พอผ่านยังไม่หายแล้วยังแสบอยู่ทนไม่ไหวเลย เลยไปหาเพื่อตรวจที่ รพ.แห่งหนึ่ง แล้วบอกว่าเป็น โรคติดต่อทางเพศสัมพันธ์ ซึ่งถามแฟนผมว่า แฟนได้เที่ยวกลางคืน หรือ มีคู่นอนกับคนอื่นหรือไม่ ซึ่งผมไม่ได้เที่ยว หรือ มีคู่นอนกับคนอื่นเลย เลยอยากถามว่า โรคมันเกิดจากสาเหตุใดได้บ้างครับ แล้วจะร้ายแรงมั้ยคับ ขอบครับ
สวัสดีค่ะ อาการแสบและคันที่อวัยวะเศหญิง อาจเกิดจาก1.การติดเชื้อราบริเวณผิวหนังของอวัยวะเพศภายนอก ซึ่งจะทำให้มีอาการแสบและคันมากได้ มักพบมีผื่นแดง หรือผิวหนังมีลักษณะบวมแดง หากมีการติดเชื้อราในช่องคลอดร่วมด้วย จะทำให้มีตกขาวมาก จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันภายในช่องคลอดด้วยการติดเชื้อราในช่องคลอดหรืออวัยวะเพศภายนอก ไม่ได้ถือเป็นโรคติดต่อทางเพศสัมพันธ์ แต่การมีเพศสัมพันธ์ เป็นปัจจัยหนึ่งที่ทำให้เกิดโรคได้2.เริมที่อวัยวะเพศเป็นโรคติดต่อทางเพศสัมพันธ์ ติดจากเชื้อไวรัส Herpes simplex virus แต่จะเห็นตุ่มน้ำใส ซึ่งจะแตกและกลายเป็นแผลตามมา และทำให้มีอาการแสบร้อนหรือเจ็บปวดมาก หากเป็นครั้งแรกอาการจะเป็นอยู่นาน 2-4 สัปดาห์ บางรายอาจมีไข้ ปวดหัว ปวดเมื่อยคัว อ่อนเพลียร่วมด้วย หากเคยเป็นเริมมาแล้ว ก็จะกลับเป็นซ้ำๆ ได้อีกโดยไม่เกี่ยวข้องกับการมีเพศสัมพันธ์อีก เนื่องจากเชื้อจะอยู่ในรางกายของเราไปตลอดชีวิต โดยอัตราการเป็นซ้ำอาจถี่หรือห่างขึ้นอยู่กับแต่ละบุคคล ส่วนใหญ่ประมาณ 4-5 ปีจะกำเริบมา 1 ครั้ง3.การแพ้ระคายเคืองต่อสารเคมีต่างๆ เช่น สบู่ น้ำหอม ผงซักฟอก รวมถึงถุงยางอนามัย แต่มักจะมีผื่นให้เห็นร่วมด้วยหากเป็นหนองในแท้หรือหนองในเทียม (ซึ่งเป็นโรคติดต่อทางเพศสัมพันธ์) จะมีอาการตกขาวผิดปกติ ลักษณะเป็นหนองสีเหลืองหรือสีเขียว มีกลิ่นเหม็น ปัสสาวะแสบหรือขัดเมื่อปัสสาวะ ปัสสาวะขุ่น ปวดท้องน้อยดังนั้น หากไม่มีตกขาวที่ผิดปกติ ไม่มีปวดท้องน้อย ก็ไม่เกิดจากโรคหนองใน หากมีผื่นที่บริเวณอวัยวะเพศ อาจเกิดจากเชื้อรา เริม หรือผิวหนังมีอาการอักเสบจากการแพ้ ก็ได้ค่ะ แนะนำให้ลองสังเกตดูว่าน่าจะเข้ากันได้กับโรคใด เพราะการรักษาจะต่างกันค่ะ